
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση υπουργικών αποφάσεων κοστολόγη¬ 
σης Πανεπιστημιακών συγγραμμάτων για το ακα¬ 
δημαϊκό έτος 1998-1999 ύστερα από ένσταση των 
εκδοτών επί της αρχικής τιμής κοστολόγησης που 


έγινε δεκτή. 1 

Έγκριση Οργανισμού Εσωτερικής Υπηρεσίας (Ο.Ε.Υ.) 
Δήμου Μακρυχωρίου Ν. Λάρισας. 2 


ΑΠΟΦΑΣΕΙ Σ 

Αοιθ. Φ.12.1/Β3/2616 (1) 

Τροποποίηση υπουργικών αποφάσεων κοστολόγησης 
Πανεπιστημιακών συγγραμμάτων για το ακαδημαϊκό 
έτος 1998-1999 ύστερα από ένσταση των εκδοτών επί 
της αρχικής τιμής κοστολόγησης που έγινε δεκτή. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 23 του Ν. 1268/1982 (ΦΕΚ 87/Α7 
16.7.1982). 

β) Του άρθρου 3 του Ν. 2174/93 (ΦΕΚ 210/Α722.12.93). 
γ) Του άρθρου 2 παράγραφος 3 του Ν. 2233/94 (ΦΕΚ 
141/Α/31.8.1994). 

δ) Του άρθρου 43 παράγραφος 9 του Ν. 2413/96 (ΦΕΚ 
124/Α717.6.1996). 

ε) Του άρθρου 3 του Ν. 2454/96 (ΦΕΚ 7/Α/17.6.97). 
στ) Του άρθρου 29Α του Ν. 1558/85, όπως αυτό προσε- 


τέθη με το άρθρο 27 του Ν. 2081/1992 (ΦΕΚ 154/Α792). 

ζ) Της αριθ. Φ. 141 /Β3/1402/1984 (ΦΕ Κ159/τ. Β720.3.84) 
Υπουργικής απόφασης για την έκδοση και διακίνηση των 
διδακτικών βιβλίων των Α.Ε.Ι., όπως αυτή τροποποιήθηκε 
μεταγενέστερα και εφαρμόζεται μέχρι σήμερα. 

η) Της αριθ. Φ.12.1/Β3/5477/1993 (ΦΕΚ 951/Β71993) 
Υπουργικής απόφασης. 

θ) Της αριθ.Φ. 12.1/Β3/52/1995 (ΦΕΚ 3/Β71995) Υπουρ¬ 
γικής απόφασης. 

ι) Της αριθμ. Φ.12.1/Β3/1138/1996 (ΦΕΚ 210/Β71996) 
κοινής Υπουργικής απόφασης. 

ια) Της αριθ. Φ. 12.1 /Β3/4111/1997 (ΦΕΚ 1010/Β797) κοι¬ 
νής υπουργικής απόφασης. 

ιβ) Της αριθ.Φ. 12.1/Β3/5708/1997 (ΦΕΚ64/Β71997) κοι¬ 
νής υπουργικής απόφασης. 

ιγ) Της αριθ. Φ.12.1/Β3/4984/1998 (ΦΕΚ 1102/Β71998 
κοινής Υπουργικής απόφασης. 

ιδ) Της αριθμ. ΣΤ5/16/1998 υπουργικής απόφασης 
«Μεταβίβαση του δικαιώματος υπογραφής «Με εντολή 
υπουργού» στο Γενικό Γραμματέα ... κ.λπ.» (ΦΕΚ 284/Β7 
1998), όπως αυτή συμπληρώθηκε με την αριθ. ΣΤ5/32/ 
1988 Υπουργική απόφαση (ΦΕΚ701/Β798). 

2. Το γεγονός ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη πέραν αυτής που 
έχει ήδη προβλεφθεί στην απόφαση της ανωτέρω παρα¬ 
γράφου 1 εδάφιο (ιγ) του προοιμίου (Φ. 19.250, Κ.Α.Ε. 
1123). 

3. Το αριθμ. 27/1999 πρακτικό της επιτροπής κοστολό¬ 
γησης Πανεπιστημιακών συγγραμμάτων, αποφασίζουμε: 

I. Τροποποιούμε τις παρακάτω υπουργικές αποφάσεις, 
μόνο ως προς τη τιμή κοστολόγησης των παρακάτω ανα- 
φερομένων συγγραμμάτων, ύστερα από ένσταση των 
εκδοτών επί της αρχικής τιμής κοστολόγησης και σύμ¬ 
φωνα με το πρακτικό 27/1999 της επιτροπής κοστολόγη¬ 
σης πανεπιστημιακών συγγραμμάτων, ως εξής: 

II. Εγκρίνουμε την πληρωμή των υπ' αριθμ. I διδακτικών 
βιβλίων σε βάρος των πιστώσεων του ΥΠ.Ε.Π.Θ. με την 
προϋπόθεση ότι στην σχετική υπεύθυνη δήλωση του δι¬ 
δάσκοντα περί του αριθμού των διατεθέντων αντιτύπων, 
ή στην κατάσταση πληρωμής, ο Πρόεδρος του Τμήματος 
θα βεβαιώνει ότι: 

1. Η Γενική Συνέλευση του Τομέα ενέκρινε τα βιβλία του 
κεφ. I ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γενικής Συνέλευσης του Τμήματος και 
του Πρυτανικού Συμβουλίου. 

3. Έγινε η διανομή τους στους φοιτητές. 

4. Για το ίδιο μάθημα που διανεμήθηκαν τα ανωτέρω 
αναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστημια¬ 
κές παραδόσεις που να καλύπτουν σε ικανοποιητικό 
βαθμό την ύλη του διδασκόμενου μαθήματος. 

5. Στην περίπτωση διανομής και δεύτερου διδακτικού 
βιβλίου σύμφωνα με την παράγραφο 11 της Υ. Α. με αριθ. 
Φ.141/Β3/1402/1984, όπως αυτή τροποποιήθηκε μεταγε¬ 
νέστερα και εφαρμόζεται σήμερα, αυτή έγινε κατόπιν 
αιτιολογημένης απόφασης της Συνέλευσης Τομέα του 
οικείου Τμήματος Α.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαΐου 1999 

Με εντολή Υπουργού 

Ο Ειδικός Γραμματέας Παν/κής Εκπ/σης 
ΔΙΟΝ. ΚΛΑΔΗΣ 

- ♦ - 

Αριθ. 7978 (2) 

Έγκριση Οργανισμού Εσωτερικής Υπηρεσίας (Ο.Ε.Υ.) 

Δήμου Μακρυχωρίου Ν. Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 2 Ν. 1188/81, όπως αντικα- 
ταστάθηκε με το άρθρο 8 Ν. 2307/97 και το Ν. 2503/97. 

2. Τις διατάξεις του άρθρου 18 του Ν. 2539/1997, καθώς 
και την 42036/εγκ. 34/17.12.98 εγκύκλιο του Υπ. Εσωτερι¬ 
κών, Δημ. Διοίκησης και Αποκέντρωσης. 

3. Την αριθ. 1505/1.4.1999 απόφαση του Γενικού Γραμ¬ 
ματέα Περιφέρειας Θεσσαλίας. 

4. Την 45/99 απόφαση του Δημοτικού Συμβουλίου Μα¬ 
κρυχωρίου, με την οποία ψηφίζει τον Οργανισμό Εσωτε¬ 
ρικής Υπηρεσίας του Δήμου, αποφασίζουμε: 

Εγκρίνουμε την 45/99 απόφαση του Δήμου Μακρυχω¬ 
ρίου, με την οποία ψηφίζεται ο Οργανισμός Εσωτερικής 
Υπηρεσίας του Δήμου και ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΜΑΚΡΥΧΩΡΙΟΥ 

ΚΕΦΑΛΑΙΟ I 

ΔΙΑΡΘΡΩΣΗ ΥΠΗΡΕΣΙΩΝ 

ΔΗΜΑΡΧΟΣ 

ΑΝΤΙΔΗΜΑΡΧΟΣ 

Την υπηρεσία του Δήμου συγκροτούν: 

1) Αυτοτελές Γ ραφείο Προγραμματισμού - Γεωργ. Ανά¬ 
πτυξης - Οργάνωσης και Πληροφορικής. 


2) Αυτοτελές Γ ραφείο Διοικητικών & Οικονομικών Υπη¬ 
ρεσιών. 

3) Αυτοτελές Γ ραφείο Τεχνικών Υπηρεσιών & Περιβάλ¬ 
λοντος. 

ΚΕΦΑΛΑΙΟ II 
ΑΡΜΟΔΙΟΤΗΤΕΣ 

1. Αυτοτελές Γραφείο Προγραμματισμού - Γεωργικής 
Ανάπτυξης - Οργάνωσης και Πληροφορικής. 

Προγραμματισμός της τοπικής ανάπτυξης και δράσης 
του Δήμου. 

- Συνεχής έρευνα και παρακολούθηση των εξελίξεων 
στην περιοχή του Δήμου. 

-Σύνταξη μεσοπρόθεσμων και ετήσιων προγραμμά¬ 
των του Δήμου. 

- Διερεύνηση πηγών χρηματοδότησης και διατύπωση 
προτάσεων για εξεύρεση πόρων για την υλοποίηση του 
προγράμματος δράσης του Δήμου. 

- Εισηγήσεις προς τα αιρετά όργανα για την οργάνωση 
και αντιμετώπιση των διαδικασιών, οικονομικών, κοινωνι¬ 
κών, πολιτιστικών ζητημάτων, περιβαλλοντολογιών κ.λπ. 

-Συνεργασία με τις Υπηρεσίες της Περιφέρειας, της 
ΤΕΔΚ, της Ν.Α., των Κεντρικών Φορέων καθώς και με τους 
φορείς διαδημοτικής συνεργασίας στην ευρύτερη περιο¬ 
χή του Δήμου. 

Προγράμματα Ευρωπαϊκής Ένωσης. 

- Ενημέρωση της Δημοτικής Αρχής για τα προγράμμα¬ 
τα της Ευρωπαϊκής Ένωσης που ενδιαφέρουν το Δήμο. 

-Κατάρτιση αιτήσεων συμμετοχής του Δήμου σε συ¬ 
γκεκριμένα προγράμματα, παρακολούθηση και αξιολό¬ 
γηση της υλοποίησής τους. 

Αγροτική Ανάπτυξη 

- Επεξεργασία προτάσεων προς τις αρμόδιες υπηρε¬ 
σίες για την εκπόνηση μελετών, τη σύνταξη σχεδίων και 
την υλοποίηση προγραμμάτων για την αγροτική ανάπτυ¬ 
ξη της περιοχής του Δήμου. 

- Παροχή συμβουλευτικών υπηρεσιών και ενημέρω¬ 
ση - πληροφόρηση των αγροτών σε θέματα γεωπονίας. 

-Υποστήριξη της συμμετοχής του Δήμου στην κατάρ¬ 
τιση των Νομαρχιακών Προγραμμάτων αγροτικής ανά¬ 
πτυξης και παρακολούθησης των εφαρμοζόμενων μέ¬ 
τρων. 

-Συνεργασία με τα αρμόδια Τμήματα της Νομαρχια¬ 
κής Αυτοδιοίκησης και συμμετοχή στα προγράμματα 
ενημέρωσης για την ανάπτυξη νέων βιολογικών καλλιερ¬ 
γειών, την εφαρμογή προγραμμάτων αναδιάρθρωσης, 
την προστασία των περιοχών γης υψηλής παραγωγικότη¬ 
τας, την ορθολογική αξιοποίηση των βοσκοτόπων. 

-Συμμετοχή στα προγράμματα της Νομαρχιακής Αυ¬ 
τοδιοίκησης, της Περιφέρειας και του Κράτους για την 
ισόρροπη ανάπτυξη της γεωργικής βιομηχανίας, την 
ενημέρωση για την τήρηση των περιβαλλοντικών όρων 
λειτουργίας. 

- Ο εντοπισμός ελλείψεων αγροτικής οδοποιίας και άλ¬ 
λων έργων υποδομής (υδραυλικών - εγγειοβελτιωτικών 
έργων) και υποβολή σχετικών προτάσεων σπς αρμόδιες 
υπηρεσίες του Νομού και της Περιφέρειας. 

Οργάνωση, Μηχανοργάνωση, Ανάπτυξη Ανθρώπινου 
Δυναμικού, Πληροφορική 

—Υποστήριξη του Δήμου και των Θυγατρικών φορέων 

του σε θέματα βελτίωσης της Οργάνωσης και των διαδι¬ 
κασιών Διοίκησης και Λειτουργίας. 

-Υποστήριξη στην ίδρυση / λειτουργία Νομικών Προ¬ 
σώπων Δημοσίου Δικαίου και Δημοτικών Επιχειρήσεων. 

- Οργάνωση και εκτέλεση προγραμμάτων επιμόρφω¬ 
σης του προσωπικού του Δήμου καθώς και οργάνωση 
προγραμμάτων ενημέρωσης των Αιρετών Οργάνων. 

- Φροντίδα για την εγκατάσταση, βελτίωση και σωστή 
λειτουργία του μηχανογραφικού εξοπλισμού του Δήμου 
καθώς και την εποπτείατης συντήρησης των εφαρμογών. 

2. Αυτοτελές Γραφείο Διοικητικών και Οικονομικών 
Υπηρεσιών. 

Γραμματειακή υποστήριξη αιρετών 

-Γραμματεία Δημάρχου - Αντιδημάρχων, Δημόσιες 
Σχέσεις, Ενημέρωση Δημοτών. 

- Ρύθμιση των συναντήσεων και επικοινωνιών του Δη¬ 
μάρχου και η τήρηση ημερολογίου των προσωπικών του 
επαφών. 

-Τήρηση προσωπικού αρχείου εγγράφων Δημάρχου. 

- Προβολή των δραστηριοτήτων του Δήμου. 

- Ενημέρωση των πολιτών για τις ενέργειες που απαι¬ 
τούνται για τη διεκπεραίωση των υποθέσεών τους. 

- Γραμματεία Δημοτικού Συμβουλίου, Δημαρχιακής Ε¬ 
πιτροπής, Επιτροπών Δημοτικού Συμβουλίου, Τοπικών 
Συμβουλίων. 

- Κατάρτιση Ημερήσιας Διάταξης σε συνεργασία με 
τον Πρόεδρο του Δημοτικού Συμβουλίου. 

-Σύνταξη αποφάσεων Δημοτικών Συμβουλίων, Δη¬ 
μαρχιακών Επιτροπών, Επιτροπών Δημοτικών Συμβου¬ 
λίων και Τοπικών Συμβουλίων, αναπαραγωγή, υποβολή 
αυτών προς έγκριση, κοινοποίησή τους στις αρμόδιες 
Υπηρεσίες ή στους ενδιαφερομένους για εκτέλεση. 

-Τήρηση πρακτικών του Δημοτικού Συμβουλίου και 
αρχείου. 

- Βιβλιοδέτηση αποφάσεων του Δημοτικού Συμβουλί¬ 
ου και της Δημαρχιακής Επιτροπής. 

Θέματα Προσωπικού 

—Τήρηση των ατομικών φακέλων όλων των υπαλλή¬ 
λων. 

-Σύνταξη αποφάσεων Δημάρχου για υπηρεσιακές με¬ 
ταβολές των υπαλλήλων από πρόσληψη μέχρι και συντα- 
ξιοδότηση (κλιμάκια, χρονοεπιδόματα, πειθαρχικές ποι¬ 
νές, άδειες κλπ.). 

—Έκδοση σχετικών βεβαιώσεων. 

Δημοτική Κατάσταση 

-Σύνταξη, ενημέρωση και τήρηση βιβλίων δημοτολο¬ 
γίου. 

-Τήρηση οικογενειακών μερίδων. 

- Εφαρμογή του Κώδικα περί Ελληνικής Ιθαγένειας. 

- Κατάρτιση ετησίων μητρώων αρρένων και στρατολο¬ 
γικών πινάκων. 

-Τήρηση και συνεχής ενημέρωση βιβλίων (επίσημα 
αρχεία) για όλα τα ληξιαρχικά γεγονότα που συμβαίνουν 
στην Περιφέρεια του Δήμου (γεννήσεις, βαπτίσεις, γάμοι, 
θάνατοι), καθώς και για κάθε μεταγενέστερο γεγονός που 
συνδέεται με αυτά (υιοθεσίες, διαζύγια, εκούσιες ανα¬ 
γνωρίσεις κ.λπ.). 

-Έκδοση κάθε πιστοποιητικού που συνδέεται με τα 
παραπάνω. 

- Ενημέρωση των ανπστοίχων Υπηρεσιών άλλων Ο.Τ.Α. 


για ληξιαρχικά γεγονότα που επηρεάζουν τα μητρώα 
αρρένων και τις οικογενειακές μερίδες. 

-Έκδοση στατιστικών στοιχείων. 

-Τήρηση εκλογικών καταλόγων. 

-Διεξαγωγή εκλογών σ’ ό, τι αφορά το Δήμο (Δημοτι¬ 
κών, Νομαρχιακής Αυτοδιοίκησης, Βουλευτικών, Ευρωε¬ 
κλογών). 

Γραμματειακή Υποστήριξη -Διοικητική Μέριμνα Υπη¬ 
ρεσιών 

-Τήρηση του γενικού πρωτοκόλλου εισερχομένων και 
εξερχόμενων εγγράφων, καθώς και η διεκπεραίωση αυ¬ 
τών. 

-Δακτυλογράφηση όλων των εγγράφων. 

- Μέριμνα για βοηθητικές λειτουργίες (φαξ, τηλεφωνι¬ 
κό κέντρο, φύλαξη κτιρίων, καθαριότητα κτιρίων, φωτο¬ 
τυπίες, εργασίες κλητήρα και τελετών). 

-Διαχείριση και διεκπεραίωση εργασιών που σχετίζο¬ 
νται με τον Ο.Γ.Α., τις αποζημιώσεις των ΕΛ.ΓΑ. και τις ε¬ 
πιδοτήσεις που γίνονται από τη Νομαρχιακή Αυτοδιοίκη¬ 
ση στην περιοχή αρμοδιότητας του Δήμου. 

Προϋπολογισμοί — απολογισμοί. 

—Σύνταξη του ετήσιου προϋπολογισμού -απολογι¬ 
σμού. 

-Παρακολούθηση και εφαρμογή του προϋπολογι¬ 
σμού. 

-Τήρηση βιβλίων αρχείων λογιστικού συστήματος 
Ο.Τ.Α. όπως εκάστοτε ισχύει. 

—Τήρηση νέου διπλογραφικού συστήματος από της 
εφαρμογής του. 

-Τήρηση μητρώων και αξιών.Σύνταξη οικονομικών κα¬ 
ταστάσεων. 

- Διενέργεια προμηθειών. 

-Παραλαβή παραστατικών που απαιτούνται για πλη¬ 
ρωμή οφειλών του Δήμου, έκδοση όλων των χρηματικών 
ενταλμάτων πληρωμών και αποστολή τους στο Ταμείο για 
πληρωμή. 

-Τήρηση στοιχείων για την κινητή περιουσία του Δή¬ 
μου. 

Έσοδα 

- Εισηγήσεις για επιβολή τελών και δικαιωμάτων, εγ¬ 
γραφή υποχρέων προς το Δήμο φυσικών και νομικών προ¬ 
σώπων, βεβαίωση εσόδων, οριστικοποίηση βεβαιωτικών 
καταλόγων. 

-Έκδοση αδειών που σχετίζονται με την είσπραξη ει¬ 
σφορών και δικαιωμάτων. 

-Τήρηση αρχείων δημοτικής ακίνητης περιουσίας. 

-Τήρηση αρχείων κληροδοτημάτων του Δήμου. 

- Μέριμνα για την αξιοποίηση της δημοτικής ακίνητης 
περιουσίας. 

- Εισήγηση για χορήγηση αδειών ίδρυσης και λειτουρ¬ 
γίας καταστημάτων υγειονομικού ενδιαφέροντος και κα¬ 
ταστημάτων με μουσική. 

—Χορήγηση αδειών μικροπωλητών, λειτουργίας και εκ¬ 
μετάλλευσης περιπτέρων εντός κοινοχρήστων χώρων. 

-Εισήγηση για χορήγηση αδειών εγκατάστασης και 
λειτουργίας ψυχαγωγικών παιχνιδιών που προβλέπονται 
από τις αστυνομικές διατάξεις και δεν υπάγονται στο 
Ν.2000/1941. 

- Εισήγηση για χορήγηση αδειών εγκατάστασης και 

λειτουργίας θεάτρων, κινηματογράφων και παρεμφερών 
επιχειρήσεων του Ν.445/1937 και 446/1937. 

- Εισήγηση για επιβολή διοικητικών κυρώσεων σε πα¬ 
ραβάτες των όρων λειτουργίας των καταστημάτων. 

- Η λειτουργία Λαϊκών Αγορών. 

Ταμείο 

-Διαμόρφωση και παρακολούθηση ταμειακών προ¬ 
γραμμάτων του Δήμου, των υποχρεώσεων και των ει¬ 
σπράξεων. 

- Παραλαβή χρηματικών ενταλμάτων πληρωμών και 
πραγματοποίηση των πληρωμών στους δικαιούχους. 

- Απόδοση των κρατήσεων υπέρ τρίτων. 

- Παραλαβή βεβαιωτικών καταλόγων των υποχρεών. 

-Έκδοση και αποστολή ατομικών ή ειδικών προσκλή¬ 
σεων προς οφειλέτες του Δήμου. 

-Τήρηση του λογιστικού των Ο.Τ.Α. 

Ειδική Υπηρεσία 

-Έλεγχος της τήρησης των διατάξεων που αφορούν 
στη καθαριότητα, κυκλοφορία, στάθμευση, οικοδόμηση, 
αποχέτευση, ηχορρύπανση και προστασία του περιβάλ¬ 
λοντος. 

- Έλεγχος και η εφαρμογή των κανονιστικών αποφά¬ 
σεων που εκδίδει το Δημοτικό Συμβούλιο και των διατά¬ 
ξεων περί διαφημίσεων. 

- Έλεγχος λειτουργίας λαϊκών αγορών, εμποροπανη- 
γύρεων, δημοτικών αγορών. 

- Μέριμνα για ομαλή χρήση κοινοχρήστων χώρων (κα¬ 
τάληψη πεζοδρόμων, τραπεζοκαθίσματα, πάρκα κλπ.). 

Δημοτικά Σφαγεία 

- Μέριμνα για την τήρηση των διαδικασιών λειτουργίας 
των Δημοτικών Σφαγείων, σύμφωνα με τους ισχύοντες 
νόμους και τους ειδικότερους κανονισμούς λειτουργίας, 
διοίκησης και διαχείρισής τους. 

3) Αυτοτελές Γραφείο Τεχνικής Υπηρεσίας & Περιβάλ¬ 
λοντος. 

3.1 Πρόγραμμα τεχνικών έργων - Μελέτες, επίβλεψη 
αυτών. 

- Εισηγείται στη Δημοτική Αρχή το ετήσιο πρόγραμμα 
Τεχνικών Έργων του Δήμου. 

- Παρακολουθεί την υλοποίησή του και τηρεί απολογι¬ 
στικά στοιχεία.Έχει την ευθύνη συντήρησης των παλαιών 
έργων και της υπάρχουσας υποδομής. 

- Προγραμματίζει τις προμήθειες της υπηρεσίας της 
σε συνεργασία με την οικονομική υπηρεσία. 

- Εισηγείται για τη σκοπιμότητα ανάθεσης συγκεκριμέ¬ 
νων μελετών σε τρίτους εκτός του Δήμου. 

-Παρακολουθεί την εκπόνηση μελετών τεχνικών 
έργων που ανατίθενται σε τρίτους. 

- Συντάσσει τεχνικές μελέτες για έργα που θα εκτελε- 
στούν είτε με αυτεπιστασία είτε για έργα που θα ανατε¬ 
θούν σε τρίτους (όταν αυτό αποφασιστεί) και επιβλέπει 
την εκτελεσή τους ελέγχοντας την εκτέλεση των έργων, 
από ποιοτικές, ποσοτικές και συμβατικές απόψεις. 

- Παρακολουθεί και τηρεί τη σχετική νομοθεσία. 

- Εκτελεί κάθε φύσης σχεδιαστική ενέργεια για τις α¬ 
νάγκες τις υπηρεσίας 

3.2 Συγκρότηση - προγραμματισμός - παρακολούθηση 
των Συνεργείων του Τμήματος. 

Για την εκτέλεση των λειτουργιών του Τμήματος συ¬ 


γκροτούνται ειδικά συνεργεία. Οι σχετικές με τα συνερ¬ 
γεία αρμοδιότητες του γραφείου περιλαμβάνουν: 

-Συγκρότηση, οργάνωση, συντονισμός και γενικά δι¬ 
οίκηση των συνεργείων του Τμήματος. 

- Ετοιμασία του Προγράμματος Δράσης των Συνερ¬ 
γείων (καθορισμός αναγκαίων έργων, συντηρήσεων, 
επεμβάσεων, καθορισμοί προτεραιοτήτων κ.λπ.). 

- Ανάλυση του προηγουμένου προγράμματος για τον 
καθορισμό των αναγκών κάθε Συνεργείου σε τεχνικό εξο¬ 
πλισμό, εργαλεία, ανθρώπινο δυναμικό κατά ειδικότητες, 
ποσότητες υλικών κατά είδος κ.λπ. 

-Επίβλεψη από διοικητική και τεχνική άποψη των 
εργασιών που εκτελούν τα συνεργεία. 

-Συγκρότηση, οργάνωση και διοίκηση συνεργείων 
αμέσου επέμβασης σε περιπτώσεις επειγουσών εργα¬ 
σιών εκτός προγράμματος (π.χ. άμεσες επισκευές εγκα¬ 
ταστάσεων δημοτικών κτιρίων ή σχολείων). 

- Φροντίδα για τη στελέχωση και την εκπαίδευση του 
προσωπικού του κάθε Συνεργείου. 

- Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασιών. 
Επίβλεψη εργασιών που εκτελούνται από συνεργεία τρί¬ 
των από τεχνική και χρονική άποψη. 

- Μέριμνα για την έγκαιρη προμήθεια των υλικών των 
εργασιών που εκτελεί το κάθε συνεργείο. 

- Χειρισμός και φροντίδα για τη συντήρηση και αξιο¬ 
ποίηση των μηχανημάτων, τεχνικών μέσων και εργαλείων 
που χρησιμοποιεί το συνεργείο. 

-Τα Συνεργείαδιακρίνονται σε : 

Α.Συ νεργείο Τ εχνικών έργων. 

- Κατασκευή, επισκευή, συντήρηση, διακόσμηση και 
εξοπλισμός των κτιρίων και εγκαταστάσεων του Δήμου 
καθώς και γενικά των κτιρίων και εγκαταστάσεων που 
αναλαμβάνει να κατασκευάσει, επισκευάσει ή συντηρή¬ 
σει ο Δήμος. 

-Επισκευή, συντήρηση έργων οδοποιίας κα λοιπών 
έργων υποδομής (κατασκευές κόμβων και διαπλάσεων, 
γεφυρών, αντιπλημμυρικών έργων, διευθετήσεις και κα¬ 
λύψεις ρεμάτων κ.λπ.). 

-Επισκευή, συντήρηση έργων διαμορφώσεις υπαί¬ 
θριων χώρων (π.χ. πεζόδρομοι, πλατείες, παιδικές χαρές, 
αθλητικοί χώροι κ.λπ.). 

Β.Συνεργείο Ύδρευσης - Αποχέτευσης 

-Φροντίδα καλής λειτουργίας και συντήρησης του 
συστήματος ύδρευσης - αποχέτευσης. 

- Καταμέτρηση της κατανάλωσης νερού και ενημέρω¬ 
ση με τα σχετικά στοιχεία της Οικονομικής Υπηρεσίας. 

Γ.Συνεργείο Καθαριότητας 

- Εκτέλεση εργασιών καθαριότητας των κοινοχρήστων 
χώρων μέσα στην περιφέρεια του Δήμου (δρόμοι, πλα¬ 
τείες, ακτές, πλαζ, χείμαρροι, πάρκα κ.λπ.). 

-Εκτέλεση εργασιών αποκομιδής, μεταφοράς και 
απόρριψης απορριμμάτων (προερχόμενα από οικίες, 
καταστήματα, επιχειρήσεις, κοινόχρηστους χώρους). 

Δ.Συνεργείο Πρασίνου 

- Εκτέλεση εργασιών ανάπτυξης πρασίνου δηλαδή συ¬ 
ντήρησης, καθαριότητας, φυτοπροστασίας βελτίωσης 
και επέκτασης των χώρων πρασίνου καθώς και των 
υπαίθριων χώρων γενικότερα μέσα στα όρια του Δήμου 
(πάρκα, κήποι, άλση, παιδικές χαρές, δενδροφυτεύσεις, 
παρτέρια κλπ.). 

Ε.Συνεργείο ηλεκτροφωτισμού, σήμανσης οδών. 
Εκτέλεση εργασιών με αυτεπιστασία, επίβλεψη εργα¬ 
σιών που ανατίθενται σε τρίτους που περιλαμβάνουν: 

-Την επέκταση, συντήρηση, επισκευή και βελτίωση 
του δικτύου ηλεκτροφωτισμού των οδών και γενικά των 
κοινόχρηστων υπαιθρίων χώρων του Δήμου καθώς και 
του φωτισμού για την ανάδειξη των δημοτικών κτιρίων, 
μνημείων και αρχαιολογικών χώρων της περιοχής του 
Δήμου. 

-Την επέκταση, συντήρηση και επισκευή της σήμαν¬ 
σης και διαγράμμισης οδών για τη ρύθμιση της κυκλο¬ 
φορίας στη περιοχή του Δήμου. 

-Την εγκατάσταση και συντήρηση κάθε είδους πλη¬ 
ροφοριακών πινακίδων στην περιοχή του Δήμου (πινακί¬ 
δες ονομασίας οδών και πλατειών, αρίθμησης κτιρίων, 
παροχής πληροφοριών σε θέματα του Δήμου, στάσεων 
συγκοινωνιακών μέσων κ.λπ.). 

-Την τοποθέτηση και συντήρηση προστατευτικών 
μέσων για την ασφάλεια της κυκλοφορίας των οχημάτων 
και των Λεζών. 

ΣΤ.Συνεργείο νεκροταφείου. 

Εκτέλεση έργων που περιλαμβάνουν: 

-Τη συντήρηση, κατασκευή τάφων και τη συντήρηση 
της τεχνικής υποδομής και του πράσινου στους χώρους, 
στα κτίρια και γενικά στις εγκαταστάσεις του νεκροτα¬ 
φείου. 

- Την καθαριότητα, ευπρέπεια, διακόσμηση κλπ στους 
χώρους του νεκροταφείου. 

-Ταφές/εκταφές. 

- Τη φύλαξη του νεκροταφείου. 

ΚΕΦΑΛΑΙΟ III 

ΔΙΑΡΘΡΩΣΗ ΘΕΣΕΩΝ ΠΡΟΣΩΠΙΚΟΥ 

1)Οργανικές Θέσεις Προσωπικού 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ. 

— Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ (εισαγωγικός), Γ, Β και Α (καταλη¬ 
κτικός). 

— Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντα διορισμού των θέσεων περιγράφονται 
στο Π.Δ. 37α/87 και το Π.Δ. 22/90. 

Οι θέσεις που προβλέπονται ανά κατηγορία και κλάδο 
είναι οι εξής: 

Κατηγορία Πανεπιστημιακής Εκπαίδευσης. 

Ο κλάδος ΠΕ 1 Διοικητικών περιλαμβάνει μία (1) θέση. 
Ο κλάδος Π Ε Οικονομικών Επιστημών περιλαμβάνει μία 
(1) θέση. 

Ο Κλάδος ΠΕ 9 Γεωπόνων περιλαμβάνει μία (1) θέση. 

Κατηγορία Τεχνολογικής Εκπαίδευσης. 

Ο κλάδος ΤΕ 17 Διοικητικού - Λογιστικών περιλαμβάνει 
μία (1) θέση. 

Ο κλάδος ΤΕ Πολιτικών Έργων - Υποδομών περιλαμ¬ 
βάνει μία (1) θέση. 

Ο κλάδος ΤΕ 19 Πληροφορικής περιλαμβάνει μία (1) θέ¬ 
ση. 


Κατηγορία Δευτεροβάθμιας Εκπαίδευσης. 

Ο κλάδος ΔΕ 1 Διοικητικοί περιλαμβάνει δύο (2) θέσεις. 

Ο κλάδος ΔΕ 15 Εισπρακτόρων περιλαμβάνει μία (1) 
θέση. 

Ο κλάδος ΔΕ 28 Χειριστών Μηχ/των περιλαμβάνει μία 
(1) θέση. 

Ο κλάδος ΔΕ 29 Οδηγών περιλαμβάνει μία (1) θέση. 

Ο κλάδος ΔΕ 30 Τεχνικών (Υδραυλικών) περιλαμβάνει 
μία (1) θέση. 

Ο κλάδος ΔΕ 38 Προσωπικό Η/Υ περιλαμβάνει μία (1) 
θέση. 

Κατηγορία Υποχρεωτικής Εκπαίδευσης. 

Ο κλάδος ΥΕ 16 Εργάτες Καθαριότητας περιλαμβάνει 
δύο (2) θέσεις. 

Ο κλάδος ΥΕ 1 Κλητήρων - Θυρωρών - Γενικών Καθηκό¬ 
ντων περιλαμβάνει μία (1) θέση. 

Σύνολο θέσεων μονίμου προσωπικού 

Ο συνολικός αριθμός θέσεων του μονίμου προσωπικού 
του Δήμου Μακρυχωρίου κατά κατηγορία είναι: 

Α' Πανεπιστημιακής Εκπαίδευσης (ΠΕ) τρεις (3) θέσεις 

Β'Τεχνολογικής Εκπαίδευσης (ΤΕ) τρεις (3) θέσεις 

Γ Δευτεροβάθμιας Εκπαίδευσης (ΔΕ) επτά (7) θέσεις 

Δ' Υποχρεωτικής Εκπαίδευσης (ΥΕ) τρεις (3) θέσεις 

Σύνολο δέκα έξι (16) θέσεις. 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

Πέντει (5) θέσεις εργασίας ιδιωτικού δικαίου ορισμένου 
χρόνου διαφόρων ειδικοτήτων , για την αντιμετώπιση 
εποχιακών, πρόσκαιρων και περιοδικών, αναγκών του Δή¬ 
μου (άρθρο 18παρ.12 Ν. 2503/1997). 

Η πρόσληψη του προσωπικού αυτού γίνεται σύμφωνα 
με τις ειδικές διατάξεις του Ν. 2190/1994 , όπως αυτές 
τροποποιήθηκαν μεταγενέστερα. 

ΚΕΦΑΛΑΙΟ IV. 

ΘΕΣΕΙΣ ΠΡΟΪΣΤΑΜΕΝΩΝ 


Στις διοικητικές ενότητες των υπηρεσιών του Δήμου 
προΐστανται μόνιμοι υπάλληλοι των εξής κλάδων: 


Αυτοτελές Γ ραφείο Προγραμ¬ 
ματισμού Αγροτικής Ανάπτυξης 
Οργάνωσης και Πληροφορικής 

ΠΕ 9 Γεωπόνων και 
ελλείψει αυτού ΤΕ 17 

Αυτοτελές Γ ραφείο Διοικητικών 
και Οικονομικών Υπηρεσιών 
Οργάνωσης και Πληροφορικής 

ΠΕ 1, ΠΕ Οικονομι¬ 
κών Επιστημών και 
ελλείψει αυτών ΤΕ 17 
και ελλείψει αυτών 
ΔΕΙ 

Αυτοτελές Γ ραφείο Τεχνικών 
Έργων και Υποδομών 

ΤΕ Πολιτικών Έργων 
και Περιβάλλοντος 


-Μετακίνηση Προϊσταμένου οργανικής μονάδας γί¬ 
νεται μόνο σε θέση Προϊσταμένου οργανικής μονάδας 
αντιστοίχου επιπέδου. 

-Τον Προϊστάμενο Τμήματος που απουσιάζει ή κωλύε¬ 
ται αναπληρώνει στα καθήκοντά του ο ανώτερος κατά 
βαθμό υπάλληλος και ο αρχαιότερος, που υπηρετεί στην 
ίδια οργανωτική μονάδα και εφόσον ο κλάδος στον οποίο 
ανήκει προορίζεται για κατάληψη θέσεων προϊσταμένων. 

-Τον Προϊστάμενο Διεύθυνσης που απουσιάζει ή κω¬ 
λύεται αναπληρώνει στα καθήκοντά του ο προϊστάμενος 
Τμήματος κατά τη σειρά που τα τμήματα αναφέρονται 
στο Άρθρο 1. 

ΚΕΦΑΛΑΙΟ V. 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

-Έχουν την ευθύνη της εύρυθμης λειτουργίας των 
μονάδων που προΐστανται Συντονίζουν και ελέγχουν τις 
δραστηριότητες των μονάδων τους και φροντίζουν για 
την εκτέλεση των αποφάσεων που εκδίδουν τα αιρετά 
πρόσωπα. 

-Μεριμνούν για σύνταξη κανονισμών λειτουργίας 
επιμέρους μονάδων, όταν τούτο κρίνεται απαραίτητο. 

-Εισηγούνται την ψήφιση αποφάσεων κανονιστικού 
περιεχομένου. 

- Εποπτεύουν και αξιολογούν το προσωπικό που υπά¬ 
γεται σε αυτούς και μεριμνούν σε συνεργασία με τη 
Δ.Α.για την επιμόρφωσή τους. 

— Παρακολουθούν τη νομοθεσία και ενημερώνουν 
τους αιρετούς και το προσωπικό. 

- Παραλαμβάνουν την αλληλογραφία της μονάδος 
τους και τη διανέμουν ανάλογα. 

- Συνεργάζονται με άλλους φορείς του Δήμου. 

- Έχουν την ευθύνη ελέγχου και θεώρησης όλων των 
εγγράφων των υπαλλήλων της μονάδος που εποπτεύουν 
καθώς και την εισήγηση προς τα ανώτερα όργανα. 

- Εισηγούνται τρόπους για την βελτίωση της αποτε- 
λεσματικότητας της δράσης της διοικητικής ενότητας, τη 
βελτίωση της απόδοσης του ανθρωπίνου δυναμικού και 
των τεχνικών μέσων, την καλύτερη εξυπηρέτηση του 
πολίτη και την καλύτερη ανταπόκριση της διοικητικής 
μονάδας στις τοπικές ανάγκες. 

ΚΕΦΑΛΑΙΟ VI. 

ΤΕΛΙΚΕΣ ΔΙΑΤΑΞΕΙΣ 

Ειδικοί κανονισμοί θα ορίζουν αναλυτικά τα καθήκοντα 
των διοικητικών μονάδων. 


Τα θέματα που αφορούν τους διορισμούς , τα καθήκο¬ 
ντα, τους περιορισμούς, την αστική ευθύνη, τα δικαιώμα¬ 
τα της μεταβολής της υπηρεσιακής κατάστασης , το πει- 
θαρχικό δίκαιο και τη λύση της υπαλλήλικής σχέσης του 
προσωπικού που υπάγεται στις διατάξεις του παρόντος 
Οργανισμού διέπεται από την εκάστοτε ισχύουσα νομο¬ 
θεσία περί «κατάστασης προσωπικού Ο.Τ.Α.» όπως αυτή 
κάθε φορά ισχύει καθώς από τους ειδικότερους ισχύο- 
ντες νόμους τα Π. Δ/τα. 

Ειδικότερα: 

- Κατά την έναρξη της ισχύος του παρόντος Οργανι¬ 
σμού οι υπηρετούντες στο Δήμο υπάλληλοι κατατάσσο¬ 
νται στις αντίστοιχες θέσεις των σχετικών κλάδων. 

- Η κατανομή του προσωπικού στις επί μέρους οργα¬ 
νικές μονάδες γίνεται με απόφαση του Δημάρχου, λαμ- 
βάνοντας υπόψη τις λειτουργικές ανάγκες των μονάδων, 
τα προσόντα, την πείρα και τις ειδικές γνώσεις των υπαλ¬ 
λήλων. 

- Η ισχύς του παρόντος Οργανισμού αρχίζει από την 
ημερομηνία δημοσίευσής του στην Εφημερίδα της 
Κυβερνήσεως, κατά το άρθρο 18 παρ. 2 Ν. 2539/1997, 
οπότε παύει να ισχύει κάθε προηγούμενη σχετική από¬ 
φαση. 

ΑΚΡΟΤΕΛΕΥΤΑΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις ύψους 41.500.000 δρχ. στους α¬ 
ντίστοιχους κωδικούς αριθμούς εξόδων για την κάλυψη 
της μισθοδοσίας του υπηρετούντος προσωπικού.Η μελ¬ 
λοντική επιβάρυνση του προϋπολογισμού του Δήμου από 
την απόφαση αυτή δεν είναι δυνατόν να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 14 Μαΐου 1999 

Με εντολή Γεν. Γραμματέα Περιφέρειας 
Ο Γενικός Διευθυντής 
ΘΩΜΑΣ ΦΙΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1_ΕΧ 223211 ΥΡΕΤ ΘΡ ΕΑΧ υ2 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΜρ: νννννν.θΙ.ΟΓ 

ΙΝΤΕΗΝΕΤ: ΗοΙ· 9Γ 
β-ητιβίΐ: ην35 @ ΙιοΙ.ςΓ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

Γ ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 523 η!!!ι 

Φωτοαντίγραφα παλαιών Φ.Ε.Κ. 5248 1 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 413 5 228 

ΠΑΤΡΑ 

Κορίνθου 327 - Τ. Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Από 8 σελίδες και άνω προσαύξηση 100 δρχ. ανά βσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ Α Ε Προϋπολογισμού Κ.Α.Ε. εσοοου υπέρ 

2531 ΤΑΠΕΤ 3512 

Α' (Νόμοι, Π.Δ.. Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 
ί ιαράρτημα (Προκηρύξεις θέσεων ΔΕ Π κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3 000 δρχ. 

70.000 >· . 3.500 » . 

15.000 >■ . 750 - . 

70.000 ■> . 3.500 » . 

30.000 » . 1-500 » . 

15.000 >■ . 750 » . 

5.000 » . 250 ” ■ 

10.000 >■ . 500 ” ■ 

3.000 » . 150 » . 

10.000 » . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . . 12.500 » . 

* Οι συνδρομές του εσωτερικού προπληρώνονται στα Δημόσια Ταμεία που δίνουν (διπλότυπο) 

* 0 ?συνδοουητές του εξωτερικού μπορούν να στέλνουν το ποσό του ΤΑΠΕΤ μαζί με το ποσο της συνδρομής. 

* οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο της 

* Η^υνδρο^ισχύει για έναχρόνο°που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά.----- 

I- δι υπηρεσίες εξυπηρέτησης των πολιτών λειτουργούν καθημερινά από 08.00 έως Ι3.υυ- 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 





